钦定古今图书集成/明伦汇编/宫闱典/第010卷 > 《太皇太后万寿颂表》王铨
## 钦定古今图书集成/明伦汇编/宫闱典/第010卷 > 《太皇太后万寿颂表》王铨

虞廷极尊养。蟜牛之后无闻，大禹尽恪恭；颛顼之妃
未著。姬成践阼，未闻因后姒以及后姜。汉祖称尊，宁
见先太公而宗太母？汉家之郭、阴、田、窦，仅观圣子承
干；宋代之向、孟、高、曹，未睹神孙御极。盖情由代隔，飏
拜之仪尚疏；况孝以世睽，祷祝之声谁见？岂知休隆
王母，当陈介福之辞；不思祉集文孙，应上罄宜之赋。
“被山龙而戏彩。知圣人亲复有亲，奉玉食而含饴。”喜
慈闱子复有子，犹谓慈宁。十六字，不过崇戴之词，不
如寿考，数千言，始殚咏歌之实。启龙楼而作赋，牙签
记蝌斗之书；展凤藻以抒思，玉轴焕星云之色。有台
莱，有枸楰，有栲杻，三寿颂而并集千龄。如日月，如松
柏，如冈陵，九祝齐而来同万福，羲神锺管，如龙蛇飞
舞于屏头；玉质金声，似钟鼓噌吰于座右。圣心慰矣，
还端冕而敷陈；后曰休哉，乃回车而讽咏。由是，子龙
翔，孙凤翥。殿前衮绣，共扶平地。神仙因之，觞琼液，饭
青𩠇；庭内笙簧，并奏钧天雅乐。